open-index/open-wikipedia-markdown huggingface dataset:
Diel (sedlo)

**Diel** () je sedlo vo Veporských vrchoch. Vedie ním Rudná magistrála i stará cesta z Brezna do Tisovca.

## Poloha
Nachádza sa v centrálnej časti Veporských vrchov, v geomorfologickom podcelku Balocké vrchy. Leží v hlavnom hrebeni pohoria, medzi vrchmi Bánovo () a Diel (). 

Je situované v Banskobystrickom kraji, na hranici okresov Rimavská Sobota a Brezno a vedie ním tiež hranica katastrálnych území mesta Tisovec a obce Pohronská Polhora. Voda zo severozápadnej časti odteká potokom Svetlá do Rohoznej v povodí Hrona, východnú časť odvodňuje potok Plačková do Furmanca v povodí rieky Rimava. Nachádza sa v ochrannom pásme Národného parku Muránska planina.

## Prístup
* po  červeno značenej Rudnej magistrále:
** od severovýchodu zo sedla Zbojská () 
** od juhozápadu z Klenovského Vepra cez Rozsypok a sedlo Bánovo
* cestou z Tisovca alebo Pohronskej Polhory

## Referencie

## Pozri aj
* Rudná magistrála
* Veporské vrchy
* Balocké vrchy

## Externé odkazy
* Poloha na turistickej mape

Kategória:Sedlá Veporských vrchov
Kategória:Turistická značkovaná trasa číslo 0804
IC 4628

**IC 4628** je emisná hmlovina v súhvezdí Škorpión. Objavil ju americký astronóm Edward Emerson Barnard. V angličtine sa používa aj názov *Prawn nebula*, čo v preklade znamená hmlovina Kreveta. Svojou nízkou hustotou, veľkými rozmermi a prítomnosťou veľkého množstva  ionizovaného vodíka sa radí medzi oblasti H II. Okrem katalógu IC sa preto nachádza aj v Gumovom katalógu oblastí H II. Ionizáciu vodíka v tejto emisnej hmlovine spôsobuje dvojica hviezd typu O, ktoré sa nachádzajú v tomto hviezdotvornom regióne. Spolu s hviezdokopou NGC 6231 tvorí asterizmus s názvom *Falošná kométa*, pričom táto hmlovina je jej chvostom.

## Galéria

The Prawn Nebula in close-up.jpg|Časť hmloviny IC 4628 zachytená teleskopom na La Silla Observatory v Čile


## Iné projekty

## Referencie

Kategória:Hmloviny
Kategória:Emisné hmloviny
Kategória:Súhvezdie Škorpión
4628
Kategória:Gum objekty
Kategória:HD a HDE objekty
Kategória:HIP objekty
Kategória:PPM objekty
Kategória:SAO objekty
Kategória:TYC objekty
Nákyp

[náhľad|[Ryžový nákyp]]
**Nákyp** je ľahké, kypré, mierne pečené jedlo. Ide o ľahko stráviteľný sezónny múčnik pečený v rúre alebo varený v pare, ktorý je najlepšie servírovať ihneď po príprave. Najznámejším nákypom je ryžový nákyp.

Nákyp zľahčený snehom z bielkov sa nazýva suflé.

## Varianty
* ryžový
* ovocné (čerešňový, jablkový, marhuľový, jahodový, malinový, pomarančový, citrónový)
* rezancový
* piškótový s tvarohom
* chlebový
* mechový (maslo, cukor, vajcia, hladká múka, prášok do pečiva)
* vanilkový
* čokoládový
* kávový
* orieškový alebo z vlašských orechov
* mandľový
* „Čiernohlávok“ (parený nákyp so suchými slivkami alebo čerstvými čučoriedkami varenými na spodku nákypovej formy pod cestom)
* špikový (zo špiku z hovädzích kostí)
* mrkvový
* vínový
* piškótový s ovocnou omáčkou

## Zdroje
* „nákyp“. In: *[[Krátky slovník slovenského jazyka]]*. Red. J. Kačala – M. Pisárčiková – M. Považaj. 4. dopl. a upr. vyd. Bratislava: Veda 2003. 985 s.  (autorský kolektív: J. Doruľa, J. Kačala, M. Marsinová, I. Masár, Š. Michalus, Š. Peciar, M. Pisárčiková, M. Považaj, V. Slivková, E. Smiešková, E. Tibenská, M. Urbančok)
* 

Kategória:Sladkosti
Suflé

náhľad|Bobuľové suflé
[náhľad|Suflé, neznáma reštaurácia v [Kjóto|kjótskej mestskej časti Higašijama]]
**Suflé** () je kulinárska špecialita, ktorá pri príprave v rúre zväčší svoj objem. Jednou z hlavných prísad sú zvyčajne našľahané vaječné bielky. Podáva sa ihneď po dokončení. 

Suflé je možné piecť so slanou aj sladkou príchuťou. V prípade slanej verzie sa ako základ často používa bešamelová omáčka. Do suflé sa vkladá rozmanité množstvo prísad – ovocie, zelenina, ryby, syry, čokoláda, likéry a iné, štruktúru môže mať ako pudingovú, tak krehkú, s viac prepečeným cestom. Podáv sa ako predjedlo, hlavný chod aj ako dezert.

## Referencie

## Pozri aj
* nákyp

## Zdroj
*

Kategória:Dezerty
Kategória:Jedlá z vajec
Kategória:Francúzska kuchyňa
Izák Sýrsky (rozlišovacia stránka)

**Izák Sýrsky** môže byť:
* sýrsky mních, askéta a mystik, biskup v Ninive, pozri Izák Sýrsky
* pravoslávny svätec, mních pôsobiaci v blízkosti Spoleta, pozri Izák Sýrsky (mních v Spolete)

## Referencie
Šaty snov

***Šaty snov*** je slovenská televízna relácia typu reality show, ktorú začala vysielať TV Markíza od 12. júla 2023.

## Série

## Časti

### 1. séria (2023)

## Externé odkazy
* Markíza odhalila detaily letnej reality šou! Prípravy na svadbu skončia rozchodom – mediaboom.sk

Kategória:Televízne relácie TV Markíza
Kategória:Reality show TV Markíza
Kategória:Televízne relácie z roku 2023
Sykavka

**Sykavka** môže byť:
* úžinová alveolárna spoluhláska, ktorá sa vyznačuje výrazným trvalým šumom (napr. s, z, c), synonymá: sykavá spoluhláska, sibilanta, pozri sykavka (spoluhláska)
*časť obce Mlynky, pozri Sykavka (Mlynky)
*zastarano: striekačka
*zastarano: vorvaň tuponosý (*Physeter macrocephalus*)

## Zdroje
Poťka

**Poťka** môže byť:
*staršie: vorvaň tuponosý (*Physeter macrocephalus*) 
*nárečovo: kapor (*Cyprinus*)

## Zdroje
Železná brána (vrch vo Veporských vrchoch)

**Železná brána** () je názov vrchu vo Veporských vrchoch, krajinnom celku Slovenského rudohoria. Leží nad obcou Utekáč, približne  južne od Brezna.

## Poloha
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, na hranici okresov Brezno a Rimavská Sobota a zasahuje na katastrálne územie obcí Lom nad Rimavicou a Klenovec. Najbližšími sídlami sú západne situovaná Sihla, Lom nad Rimavicou a Drábsko, južne sa nachádza Šoltýska, juhovýchodne Utekáč a Klenovec, východne Tisovec, severovýchodne Pohronská Polhora a Michalová a severozápadne Čierny Balog.

## Opis
Železná brána leží v centrálnej časti Veporských vrchov, v rázsoche, vedúcej juhovýchodným smerom z Troch chotárov () na Čremoš (). Severne sa nachádza Šopisko (), Machnáčov grúň () a Klenovský Vepor (), východne Mikoňovo (), Oltárne () a Ostrá (), južne Čremoš (), Jasenina () a Drahová () a západne Čierťaž (), Sedmák (), Dlhý grúň (), Tri chotáre (), Nad Králičkou () a Tlstý javor (). Vrch patrí do povodia rieky Rimavy, kde vodu zo severných svahov odvádza Javorina, z východných Veporský potok, oba smerujúce do Klenovskej Rimavy. Juhozápadné svahy sú odvodňované prítokmi Rimavice. Na vrchol nevedie značená turistická trasa. 

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť okolité vrchy Veporských vrchov, Nízke Tatry, Spišsko-gemerský kras, Stolické vrchy a Poľanu, nezriedka tiež prihraničné vrchy severného Maďarska.

## Prístup
Na vrchol nevedie značená turistická trasa, no na rázcestie Železná brána, kríž, vedie:

*  modro značený chodník z Utekáča na Tri chotáre (križovatka s Rudnou magistrálou)
*  žlto značený chodník z rázc. Skorušiná

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Rimavská Sobota
Kategória:Lom nad Rimavicou
Kategória:Klenovec
Disociačná konštanta kyseliny

**Disociačná konštanta kyselín** označuje kvantitatívnu mieru sily kyseliny v roztoku. Je to rovnovážna konštanta pre chemickú reakciu odštiepenia protónu:

: HA  A^- + H^+

Táto reakcia sa v kontexte acidobázických reakcií označuje ako disociácia. Látka HA je všeobecná kyselina, ktorá sa štiepi na A-, konjugovanú zásadu danej kyseliny, a vodíkový katión, H+. Tento systém je v rovnováhe, ak sa koncentrácie zložiek nemenia v čase, pretože dopredná i spätná reakcia prebiehajú rovnakou rýchlosťou.

Disociačná konštanta tohto procesu je potom definovaná ako

: K_\text{a} = \mathrm{\frac{[A^-] [H^+]}{[HA]}}

respektíve ju možno zapísať i ako 

: \mathrm{p}K_\ce{a} = - \log_{10} K_\text{a} = \log_{10}\frac{\ce{[HA]}}{[\ce{A^-}][\ce{H+}]}

kde hodnoty v hranatých zátvorkách reprezentujú koncentráciu danej zložky v rovnováhe. Pre jednoduchý príklad, slabá kyselina s *K*a&nbsp;=&nbsp;10−5 má log *K*a = -5, takže jej p*K*a = 5. Kyselina octová má v rovnováhe *K*a&nbsp;=&nbsp;1.8&nbsp;x&nbsp;10−5, takže jej p*K*a je 4,755. Vyššie *K*a odpovedá silnejšej kyseline, ktorá sa v rovnováhe viac disociuje. Pre vhodnejšiu logaritmickú škálu platí opak, nižšie p*K*a znamená silnejšiu kyselinu. 

## Zásady
Obdobná rovnica platí pre zásady. Pre reakciu 

: B + H2O  BH+ + OH-

je disociačná konštanta definovaná ako

: K_\text{b} = \mathrm{\frac{[BH^+] [OH^-]}{[B]}}

a teda 

: \mathrm{p}K_\ce{b} = - \log_{10} K_\text{b} = \log_{10}\frac{\ce{[B]}}{[\ce{OH^-}][\ce{BH^+}]}

Hodnota p*K*b sa označuje ako **disociačná konštanta zásad**.

## Rovnovážna konštanta

Disociácia kyseliny sa správne zapisuje ako reakcia s rozpúšťadlom, napríklad

: HA + H2O  A^- + H3O^+

Rovnovážna konštanta tejto reakcie je potom rovná

: K = \mathrm{\frac{[A^-] [H_3O^+]}{[HA] [H_2O]}}

a adekvátne je p*K* rovná

: \mathrm{p}K = - \log K = - \log \mathrm{\frac{[A^-] [H_3O^+]}{[HA] [H_2O]}}

Pre zriedené roztoky však platí, že koncentrácia rozpúšťadla (v tomto prípade vody) sa prakticky nemení, takže ju možno zahrnúť priamo do konštanty. Odtiaľ pochádza zápis pre disociačnú konštantu kyselín, a podobne je to i pre zásady.

## Referencie

## Zdroj

Kategória:Rovnovážna chémia
Kategória:Kyseliny
Kategória:Zásady
Veronica Cartwrightová

**Veronica Cartwright** (* 20. apríl 1949, Bristol, Anglicko, Spojené kráľovstvo) je americká herečka britského pôvodu. Je známa tým, že sa predovšetkým objavuje v sci-fi a hororových filmoch a získala množstvo ocenení vrátane troch nominácií na Primetime Emmy Award. Jej mladšia sestra je herečka Angela Cartwright. Svoju hereckú kariéru začala ako detská herečka, vo filmoch *Hodina deťom* a *[[Vtáci (film)|Vtáci]]*. 

## Detstvo a mladosť
Cartwrightová sa narodila v Bristole v Anglicku a vyrastala v Los Angeles. Jej rodina do USA emigrovala krátko po narodení jej mladšej sestry, herečky Angely Cartwrightovej. 

## Kariéra
V roku 1958 sa začala jej kariéra detskej herečky rolou vo filme *In Love and War*. V roku 1961 si zahrala po boku Shirley MacLaine a Audrey Hepburn vo filme *Hodina deťom*. V roku 1963 si zahrala vo filme *[[Vtáci (film)|Vtáci]]*. Oba filmy získali komerčný úspech. Po boku hercov ako Donald Sutherland a Jeff Goldblum, si zahrala vo filme *Invázia zlodejov tiel*, z roku 1978. O rok neskôr, bola obsadená do role Lambertovej, vo filme *[[Votrelec (film)|Votrelec]]*, ktorý mal premiéru v roku 1979. Cartwrightová bola pôvodne obsadená do hlavnej úlohy, Ellen Ripley ale režisér filmu ju krátko pred začatím natáčania nahradil Sigourney Weaver. Za svoj herecký výkon vo filme obdržala Cartwrightová herecké ocenenie Saturn Awards. Svoju druhú nomináciu na Saturn Awards, získala za svoj herecký výkon vo filme *Čarodejnice z Eastiwcku*, z roku 1987. 

Cartwrightová sa objavila aj vo viacerých televíznych seriáloch, ako napríklad *[[Akty X]]*, *[[Chicago Hope]]*, *[[Will & Grace]]*, *[[Sudkyňa Amy]]*, *[[Odpočívaj v pokoji]]* a iné.  Cartwrightová získala tri nominácie na cenu Emmy, jednu za jej herecký výkon v televíznom seriály *[[Pohotovosť (seriál)|Pohotovosť]]* z roku 1997 a dve za herecký výkon v televíznom seriály *[[Akty X]]* v rokoch 1998 a 1999.

V roku 2001 stvárnila vedľajšiu úlohu v paródii *[[Scary Movie 2]]* a vedľajšiu úlohu stvárnila aj vo filme *Medové týždne*, z roku 2003 kde stvárnila matku Brittany Murphy. V roku 2007 si zahrala vo filme *[[Invázia (film z roku 2007)|Invázia]]*, ktorý bol natočený na motív filmu *Invázia zlodejov tiel* z roku 1978, v ktorom si sama Cartwrightová zahrala. 

V roku 2019 hosťovala v televíznom seriály *[[Sabrinine mrazivé dobrodružstvá]]*. 

Cartwrightová sa venovala aj divadelnému herectvu a za viaceré divadelné úlohy získala pozitívne recenzie. Je držiteľkou ocenenia Drama-Logue Awards za najlepšiu herečku, za rok 1984. 

## Súkromný život
Cartwrightová bola tri krát vydatá. Z jej tretieho manželstva sa jej narodil syn. Carthwrightová je vdova, jej manžel zomrel v roku 2007.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Detskí herci
Kategória:Osobnosti USA anglického pôvodu
Kategória:Osobnosti z Bristolu
Pleistarchos (rozlišovacia stránka)

**Pleistarchos** () môže byť:
* spartský kráľ v 5. stor. pred Kr., pozri Pleistarchos
* macedónsky vojvodca v 4. stor. pred Kr., pozri Pleistarchos (Macedónia)

## Zdroje
Oltárne

**Oltárne** () je názov vrchu vo Veporských vrchoch, krajinnom celku Slovenského rudohoria. Leží nad obcou Klenovec, približne  juhovýchodne od Brezna.

## Poloha
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Rimavská Sobota a na katastrálnom území obce Klenovec. Najbližšími sídlami sú južne situovaná Šoltýska a Utekáč, juhovýchodne leží Klenovec, východne Tisovec, severne Pohronská Polhora a Michalová, severozápadne Čierny Balog a západne Sihla, Lom nad Rimavicou a Drábsko.

## Opis
Oltárne leží v centrálnej časti Veporských vrchov, v rázsoche, vedúcej južným smerom z Varty v hlavnom hrebeni medzi Klenovským Veprom () a Rozsypkom (). Východne sa nachádza Kostolný vrch (), Mikoňovo (), Poľana () a Ostrá (), južne Sinec (), Cisárska hoľa () a Čremoš (), západne Drahová (), Železná brána (), Tri chotáre (), Šopisko () a Machnáčov grúň () a severne Klenovský Vepor (), Široký grúň () a Rozsypok (). Vrch patrí do povodia rieky Rimavy, kde vodu zo severných, západných i južných svahov odvádza Veporský potok, smerujúci do Klenovskej Rimavy. Na vrchol nevedie značená turistická trasa. 

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť najmä okolité vrchy Veporských vrchov, Nízke Tatry, Spišsko-gemerský kras, Stolické vrchy a prihraničné vrchy severného Maďarska.

## Prístup
Na vrchol nevedie značená turistická trasa, no východne vedie  zelená značka z Klenovca do Sedla pod Vartou.

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Rimavská Sobota
Kategória:Klenovec
Chairémón

**Chairémón** () môže byť:
* tragický básnik v 4. stor. pred Kr., pozri Chairémón z Atén
* grécky filozof a historik v 1. stor., pozri Chairémón z Alexandrie

## Zdroje
Holandské národné futbalové mužstvo do 21 rokov

**Holandské národné futbalové mužstvo do 21 rokov** je národné futbalové mužstvo, ktoré sa zúčastňuje medzinárodných futbalových súťaží ako Majstrovstvá Európy vo futbale hráčov do 21 rokov, ktoré sa konajú každé dva roky.

Tím je určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.

V roku 2006 sa stalo Holandsko majstrom Európy do 21 rokov. Najlepším hráčom aj strelcom bol Klaas-Jan Huntelaar, ktorý na turnaji strelil štyri góly a zároveň prekonal rekord v počte gólov za Holandsko U21, ktorý držal Roy Makaay a Arnold Bruggink.

## EURO do 21 rokov

## Externé odkazy
* KNVB – International football

## Zdroj

Kategória:Futbal v Holandsku
Kategória:Holandské národné družstvá
Kategória:Národné futbalové mužstvá do 21 rokov
Dereel

**Dereel** je mesto v západnom dištrikte austrálskeho štátu Viktória. Pri sčítaní ľudu v roku 2021 malo Dereel a jeho okolie 664 obyvateľov.

Nachádza sa na Ballarat-Colac Road, 33 km od Ballaratu a 70 km od Colac. Neexistuje žiadne jasne definované mestské centrum, hoci pamätná sieň vojakov v Dereel, ktorá sa nachádza na Swamp Road, je bežne považovaná za centrum mesta.

Pošta Dereel bola otvorená 1. novembra 1868 a zatvorená v roku 1971.

Dereel zahŕňa veľkú oblasť mokradí, označovanú ako „Swamp“ (močiar) alebo „Lagoon“ (lagúna). V posledných rokoch je táto oblasť takmer suchá.

27. marca 2013 zničil požiar v Dereeli 16 domov a 18 prístreškov. Požiar zasiahol 1300 hektárov.

## Referencie

Kategória:Sídla vo Viktórii (Austrália)
Podla seba

***Podla seba*** je druhý štúdiový album slovenskej speváčky Simy, ktorý vyšiel v predpredaji 18. novembra 2018 bez hudobného vydavateľstva. Na albume sa nachádzajú spolupráce s rapermi Separom, Kalim a Egom. Ako producenti sa na albume predstavili Gajlo, SkinnyTom, Peter Pann a P.A.T..

Nahrávka obsahuje jedenásť skladieb, z toho 9 nových, skladbu „Spolu“, ktorá vyšla ešte v júni 2018 a jednu bonusovú skladbu v podobe akustickej verzie skladby „Spolu“.

K takmer všetkým skladbám (okrem „Už ne!“ a „Ja a moje ženy“) bol natočný aj videoklip.

Obsahuje až 7 rozličných žánrov.

Turné *Podla Seba Tour* s trvaním od februára do apríla 2019 malo 18 zastávok na Slovensku a v Česku. Odštartovalo 16. februára 2019 v Bratislave.

## Vydanie albumu a predaj
Album sa dostal do predpredaja 18. novembra 2018 a už pred vydaním mal vďaka predobjednávkam status zlatej platne za 2 000 predaných kusov. Predpredaj trval dva týždne a celkovo sa predalo 2600 kusov v predpredaji. Každý album objednaný v predpredaji bol takisto aj s podpisom. Následne bol album 16. decembra 2018 zverejnený na streamovacích službách.

## Dizajn albumu
Na rozdiel od prvého albumu *Femina*, vydaného na digipaku bez bookletu, bol album *Podla seba* vydaný v štandartnom plastovom obale s bookletom. V booklete má skladba svoju dvojstranu obsahujúcu text a fotku, ktorá danú skladbu určitým spôsobom vyjadruje. Obal albumu bol predstavený 1. novembra 2018 cez sociálne siete speváčky. Obal albumu nafotil fotograf Michal Jakubec.

## Zoznam skladieb

## Umiestnenie v rebríčkoch

## Referencie

## Externé odkazy
* ''Sima – Podla seba'' na Discogs

Kategória:Albumy Simy
Kategória:Hudobné albumy z 2018
Gegenpressing

**Gegenpressing** je taktický systém vo futbale, v ktorom sa po strate lopty ihneď vyvíja tlak na súpera a na získanie lopty naspäť, namiesto toho, aby sa hráč presunul do obrannej línie. Podstatou filozofie nie je len to, že tím tlačí na svojho súpera, ale že to hráči robia obzvlášť sústredene a horlivo a to aj keď je lopta na území súpera. Zabraňujú tak vzniku protiútokov hlavne aj z dôvodu, že v tomto taktickom systéme hrajú obrancovia veľmi hlboko v poli.

## História
Počiatky tohto taktického štýlu pochádzajú z Nemecka. Vo svete futbalu je všeobecne známe, že tvorcom tohto taktického systému je nemecký tréner Ralf Rangnick.

Počas pôsobenia v mnohých nemeckých kluboch ako napríklad Stuttgart, Hannover 96, Hoffenheim, Schalke a RB Leipzig sa nemecký tréner stal známym tým, že inštruoval svoje tímy, aby sa po strate lopty okamžite pokúsili získať držanie lopty späť na svoju stranu, namiesto toho, aby sa museli preskupovať. Prvýkrát túto stratégiu vyvinul po priateľskom zápase proti Dynamu Kyjev v roku 1984, kde ho inšpirovala filozofia ukrajinského manažéra Valerija Lobanovského.

Rangnick tiež zohral kľúčovú úlohu pri popularizácii iných teraz známych taktických nastavení, ako je napríklad „zónové postavenie“. Bolo by ľahostajné nespomenúť ostatných trénerov, ktorí ovplyvnili Rangnickovo myslenie. Dnes tréneri ako Thomas Tuchel, Jürgen Klopp, Julian Nagelsmann a Ralph Hasenhüttl uvádzajú Rangnicka ako ich hlavný vplyv.

## Výhody gegenpressingu
Existuje mnoho dôvodov prečo je veľká väčšina klubov ako napríklad Borussia Dortmund a Bayern Mníchov alebo Liverpool pri používaní tejto taktiky taká dominantná a efektívna. Pri efektívnom použití tejto stratégie je jej hlavnou výhodou tohto systému to, že pomáha tímom získavať loptu vysoko na ihrisku a v nebezpečných pozíciách. S kvalitnými a rýchlymi hrotovými útočníkmi a s podporou kreatívnych záložníkov je veľmi veľká šanca, že ak tím získa loptu okamžite z nej dokáže vytvoriť nebezpečný protiútok, ktorý môže viesť ku gólu.

Jedným z hlavných cieľov taktiky je jej neustála a nekončiaca intenzita, ktorá núti tím súpera robiť chyby. Veľký dôraz sa kladie na to, aby sa na súpera na lopte útočilo v dvoch-troch hráčoch a aby sa na neho vyvinul čo najvyšší možný tlak.

## Nevýhody gegenpressingu
Hlavnou nevýhodou je, že všetci hráči musia byť vo veľmi dobrej fyzickej kondícií, pretože tento štýl hry je fyzicky veľmi náročný. Ďalšou nevýhodou je, že hráči sa hraním tohto systému veľmi rýchlo fyzicky oslabujú a je u nich časom poznať veľmi veľký pokles vo forme a výkonoch. Treťou nevýhodou je, že noví hráči v klube sa na tento systém musia dlhšie adaptovať, pretože pri hraní tohto systému je potrebná veľmi veľká miera chémie a porozumenia medzi jednotlivými hráčmi.

## Tréneri, ktorý využívajú tento systém
* Jürgen Klopp – Borussia Dortmund, Liverpool
* Ralf Ragnick – RB Leipzig, Schalke, Hannover 96, Hoffenheim, Stuttgart 
* Pep Guardiola – Manchester City

## Referencie

Kategória:Futbalová terminológia
Treble

**Treble** je vo futbalovej terminológii označenie pre úspech klubu, ktorý v jednom roku (resp. sezóne) získa tri trofeje, spravidla domáci double (teda víťazstvo v domácej lige a ligovom alebo národnom pohári) a k tomu vyhrá niektorú významnú kontinentálnu pohárovú súťaž (napr. Ligu majstrov, Pohár osloboditeľov, atp.).  Jedno- či dvojzápasové súťaže (napríklad Communuity Shield, Superpohár UEFA) a tiež Majstrovstvá sveta vo futbale klubov sa všeobecne nepovažujú za súčasť treble.

V Škótsku je za domáce treble tiež považované víťazstvo v lige, pohári a ligovom pohári.

## Držitelia európskeho treble
Zisk 2 domácich trofejí + titul v PMEZ/Lige majstrov:  

* Celtic FC (1967)
* AFC Ajax (1972)
* PSV Eindhoven (1988)
* Manchester United (1999)
* FC Barcelona (2009, 2015)
* Inter Miláno (2010)
* Bayern Mníchov (2013,2020)
* Manchester City (2023)
*  PSG (2025)

## Referencie

## Zdroj

Kategória:Futbalová terminológia
Skupina smrti

**Skupina smrti** je výraz zo sveta športu označujúci nezvyčajne náročnú skupinu v ranej fáze súťaže, v ktorej sa nachádza viac favoritov ako je postupových miest. Skupinou smrti sa však niekedy nazývajú aj strety vyrovnaných tímov, medzi ktorými nie je vyložený favorit na celkové víťazstvo. V žurnalistike sa tento výraz po prvýkrát objavil pred Majstrovstvom sveta vo futbale 1970. Za **' (skupinu smrti) označila mexická tlač skupinu, v ktorej sa stretlo [[Anglické národné futbalové mužstvo|Anglicko]] (posledný majster sveta), [[Brazílske národné futbalové mužstvo|Brazília]] (predposledný majster sveta), [[Česko-slovenské národné futbalové mužstvo|Československo]] (porazený finalista proti Brazílii) a [[Rumunské národné futbalové mužstvo|Rumunsko]]. Odvtedy táto fráza sprevádza vrcholové klubové a aj medzinárodné futbalové súťaže a preniesla sa aj do iných športov.

== Vo futbale ==

; [[Majstrovstvá sveta vo futbale|Majstrovstvá sveta]]

* [[Majstrovstvá sveta vo futbale 1958|MS 1958]]: [[Anglické národné futbalové mužstvo|Anglicko]], [[Brazílske národné futbalové mužstvo|Brazília]], [[Rakúske národné futbalové mužstvo|Rakúsko]], [[Sovietske národné futbalové mužstvo|Sovietsky zväz]] (Skupina D)  – skupinu, z ktorej na tomto turnaji postupovali do štvrťfinále tri tímy, popísali švédske médiá ako „bitku gigantov“ ( **' )
* MS 1966: Brazília, Bulharsko, Maďarsko, Portugalsko (Skupina C)
* MS 1970: Anglicko, Brazília, Československo, Rumunsko (Skupina C)
* MS 1982: Brazília, Taliansko, Argentína (2. fáza turnaja, Skupina C) – z trojčlennej skupiny postupoval iba tím
* MS 2006: Argentína, Holandsko, Srbsko a Čierna Hora, Pobrežie Slonoviny (Skupina C)
* MS 2014: Uruguaj, Kostarika, Anglicko, Taliansko (Skupina D)

;
; Majstrovstvá Európy

* EURO 2012: Nemecko, Portugalsko, Dánsko, Holandsko (Skupina B)

* EURO 2020: Francúzsko, Nemecko, Maďarsko, Portugalsko (Skupina F)

;
; Liga majstrov UEFA

* LM 2019/2020: FC Barcelona, Borussia Dortmund, FC Inter Miláno, SK Slavia Praha (Skupina F)
* LM 2022/23: Bayern Mníchov, Barcelona, Inter Miláno, Viktoria Plzeň ( Skupina C )
* LM 2023/24: Paris Saint-Gemrain, Borussia Dortmund, AC Miláno, Newcastle (Skupina F)

;
; Liga Národov UEFA

* LN 2022/23: Anglicko, Taliansko, Nemecko, Maďarsko ( Skupina 3 )

## Referencie


## Zdroj

Kategória:Futbalová terminológia
Indol

**Indol** je aromatická heterocyklická organická zlúčenina, ktorej vzorec je . Je to bicyklická látka, ktorá má šesťčlenný benzénový kruh spojený s päťčlenným pyrolovým kruhom. Indol je v prírode prítomný na mnohých miestach a tvorí ho mnoho baktérií. Funguje ako medzibunková signálna molekula a reguluje mnohé aspekty bakteriálnej fyziológie, vrátane tvorby spór, stability plazmidu, odolnosti voči liekom, tvorby biofilmu a virulencie. Medzi deriváty indolu patrí aminokyselina tryptofán, ktorý je prekurzorom tvorby neurotransmiteru serotonínu.

## Referencie

## Zdroj


Kategória:Zložky parfémov
Nad Králičkou

**Nad Králičkou** () je názov vrchu vo Veporských vrchoch, krajinnom celku Slovenského rudohoria. Leží nad obcou Čierny Balog, približne  južne od Brezna.

## Poloha
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Brezno a na katastrálnom území obce Čierny Balog. Najbližšími sídlami sú juhozápadne situovaná Sihla, Lom nad Rimavicou a Drábsko, severozápadne sa nachádza Čierny Balog, severne Pohronská Polhora a Michalová a juhovýchodne Šoltýska a Utekáč.

## Opis
Nad Králičkou leží v centrálnej časti Veporských vrchov, v rázsoche, vedúcej severovýchodným smerom z hlavného hrebeňa medzi Sedmákom () a Tromi chotármi (). Severne sa nachádza Krížne (), Dlhý grúň () a Karašovo (), východne Široký grúň (), Klenovský Vepor (), Machnáčov grúň (), Šopisko (), Tri chotáre () a Železná brána (), južne Jaseninka (), Drahová () a Čierťaž () a západne Sedmák (), Dlhý grúň () a Tlstý javor (). Vrch patrí do povodia rieky Hron, kde vodu zo západných a severných svahov odvádza Čierny Hron, z južných a východných jeho prítok Rakytovo. Na vrchol nevedie značená turistická trasa. 

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť najmä okolité vrchy Veporských vrchov, Nízke Tatry, Spišsko-gemerský kras a Poľanu.

## Prístup
Na vrchol nevedie značená turistická trasa, preto prístup je možný odbočením z  červeno značenej Rudnej magistrály alebo  zelenej značky z Čierneho Baloga do Sihly.

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Čierny Balog
Acyloín

náhľad|Všeobecný vzorec acyloínov

**Acyloíny** alebo **α-hydroxyketóny** sú organické zlúčeniny, ktoré majú ketónovú skupinu a na vedľajšom uhlíkovom atóme majú hydroxylovú skupinu. Ich všeobecný vzorec je R1-C(=O)-CH(OH)-R2. Toto označenie sa často používa pre α-hydroxyketóny, ktoré obsahujú sekundárny alkohol.

Acyloíny vznikajú napríklad acyloínovou kondenzáciou:
: 350x350bod|Acyloínová kondenzácia

Tieto zlúčeniny sa ľahko oxidujú na diketóny.

## Referencie

Kategória:Hydroxyketóny
Northwestern University

**Northwestern University** (**NU**) je americká výskumná univerzita sídliaca v Evanstone, Illinois, s hlavným campusom v metropolitnej oblasti Chicaga. Vznikla v roku 1851, čo ju robí najstaršou univerzitou v štate Illinois.

Northwestern University je rozdelená na jedenásť rozličných fakúlt vyučujúcich bakalárske, postgraduálne a profesionálne programy: Kellogg School of Management, Feinberg School of Medicine, Weinberg College of Arts and Sciences, Pritzker School of Law, Bienen School of Music, Medil School of Journalism, McCormick School of Engineering and Applied Science, School of Communication, School of Professional Studies, School of Education and Social Policy a The Graduate School. Northwestern sa nachádza aj v Katare, kde má kampus, na ktorom sa študenti sústredia na témy žurnalistiky, médií a komunikácie.

Na školu bolo zapísaných 23 410 študentov v roku 2021, z toho 17 965 študentov bolo zapísaných na Evanstonských fakultách a zvyšných 5 445 žiakov študovalo v Chicago fakultách.

## Fakulty

### Evanston
Hlavné fakulty Northwestern sa nachádzajú na predmestí Chicaga v Evanstone, Illinois. V tomto areály sa nachádza Kellogg School of Management, The Graduate School a všetkých 6 bakalárskych fakúlt, ale aj športové centrá, technologické inštitúty, observatória a iné prevádzky zamerané na študentov. V Evanstone sa nachádza hlavné športové oddelenie v Henry Crown Sports, ktoré je prepojené s Norris Aquatics Center, Combe Tennis Center a Ryan Fieldhouse, kde hrávajú Northwestern Wildcats americký futbal.

#### Kellogg School of Management
Fakulta Kellogg School of Management bola založená v roku 1908 ako The School of Commerce. Dnes sa sústredí na výučbu v okruhu biznisu, ekonómie, financií, manažmentu a iných predmetov spojených s podobnou tematikou.

#### Weinberg College of Arts and Sciences
Fakulta Weinberg College of Arts and Sciences je škola umení a vied, ktorá bola založená v roku 1851 ako Judd A. and Marjorie Weinberg College of Arts and Sciences. Dnes je najväčšou, najstaršou a najkomplexnejšou fakultou. Fakulta obsahuje viac ako 5 400 študentov a okolo 650 fakultných pracovníkov.

## Ranking
V celosvetovom rankingu QS World University Rankings sa v roku 2024 Northwestern umiestnila na celkovom 47. mieste a v rankingu U.S. News 2022 sa umiestnila ako 10. najlepšia univerzita v Amerike.

## Referencie


Kategória:Univerzity v USA
Kategória:Vysoké školy v Illinois
Kategória:Chicago
Sedmák

**Sedmák** () je vrch vo Veporských vrchoch, krajinnom celku Slovenského rudohoria. Leží nad obcou Drábsko, približne  južne od Brezna.

## Poloha
Nachádza sa v strednej časti Veporských vrchov, na hranici geomorfologických podcelkov Balocké vrchy a Sihlianska planina. Leží v Banskobystrickom kraji, v okrese Brezno a zasahuje na katastrálne územie obce Čierny Balog a Drábsko. Najbližšími sídlami sú západne situovaná Sihla a juhozápadne ležiace Drábsko a Lom nad Rimavicou, juhovýchodne sa nachádza Šoltýska a Utekáč, severovýchodne Pohronská Polhora a Michalová a severne Čierny Balog.

## Opis
Sedmák leží v centrálnej časti Veporských vrchov, v hlavnom hrebeni medzi Dlhým grúňom () a Tromi chotármi (). Severne sa nachádza Krížne (), Dlhý grúň () a Karašovo (), východne Nad Králičkou (), Široký grúň (), Klenovský Vepor (), Machnáčov grúň (), Šopisko (), Tri chotáre (), Železná brána () a Jaseninka (), južne Drahová (), Čierťaž () a Skalka () a západne Pätina (), Obrubovanec (), Tlstý javor () a Dlhý grúň (). Severné svahy patria do povodia rieky Hron, kde vodu odvádza Čierny Hron, z južných a západných časti odteká Múraným potokom do Rimavice v povodí Rimavy. Vrcholom vedie červeno značená turistická Rudná magistrála. 

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z blízkych horských lúk je však možné vidieť najmä okolité vrchy Veporských vrchov, Nízke Tatry a Poľanu.

## Prístup
* po  červeno značenej Rudnej magistrále:
** od severozápadu zo sedla Tlstý javor cez Dlhý grúň
** od východu z Troch chotárov cez rázc. Kysuca
* po  zelenej turistickej značke cez rázc. Kysuca:
** od severu z Čierneho Baloga-Dobroča
** od západu zo Sihly cez osadu Kysuca

## Referencie

## Pozri aj
* Veporské vrchy
* Balocké vrchy 
* Sihlianska planina
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Čierny Balog
Kategória:Drábsko
Dlhý grúň

**Dlhý grúň** môže byť:

* vrch v Oravskej Magure ()
* vrch vo Veporských vrchoch () nad Sihlou, pozri Dlhý grúň (vrch vo Veporských vrchoch; 1061 m)
* vrch vo Veporských vrchoch () nad Čiernym Balogom
Šelma (Rendell)

***Šelma*** () je jedenásť krátkych detektívnych noviel anglickej spisovateľky Ruth Rendell.

## Novely
* Encyclopaedia Britannica
* Počítačová seansa
* Spravodlivá výmena
* Žmurknutie
* Šelma
* Walterova noha
* Profík
* Plážový sluha
* Astronomická šatka
* Prísne tajné spoločenstvo
* Mýtus

## Dej

Okrem tajomných síl určujúcich ľudské omyly sa vo svojich príbehoch autorka zaoberá aj psychikou človeka, v ktorom nepredvídaný zhluk okolností prebudí to najhoršie.

Nik so susedov netuší, čo sa skrýva v navonok neškodnom starom mládencovi a pod kríkmi v jeho záhrade.

Jasnovidka Sophia sprostredkujúca ostatným kontakt s nebožtíkmi nemá ani potuchy, že aj ju môže smrť prekvapiť kedykoľvek.

Tomovi Dorchesterovi, ktorý pre záchranu milovanej ženy obetuje iný život, sa ani nesníva, ako doplatí na svoju lásku.

Nora, ktorá sa vyberie na dovolenku do Skalistých hôr, vonkoncom neráta so stretnutím s miestnym postrachom - krvilačnou pumou.

Spisovateľ, ktorý sa usadí na idylickom vidieku, ani nechyruje, čo ho môže stáť vášeň k mladej žene, ktorá holduje voľnej láske.

A manželka muža strácajúceho zmysel pre realitu nevie, ako riskuje, keď s ním odíde na vidiek v dobrej viere, že ho vylieči.

## Externé odkazy
* Ruth Rendell: Šelma - Databazeknih.cz

## Zdroj
* 

Kategória:Knihy z 2000
Kategória:Detektívna literatúra
Huddersfield Town AFC

**Huddersfield Town AFC** (celým názvom: **Huddersfield Town Association Football Club**) je anglický futbalový klub, ktorý sídli v meste Huddersfield v metropolitnom grófstve West Yorkshire. Založený bol v roku 1908. Od sezóny 2019/20 pôsobí v EFL Championship (druhá najvyššia súťaž v Anglicku). Klub je vo futbalovom spektre nazývaný „*The Terriers*“. Klubovými farbami sú modrá a biela, ktoré sú dominantnými farbami domácej sady dresov.

John Smith's Stadium je súčasný domov Huddersfieldu. Štadión stojí od roku 1994 na mieste pôvodného štadióna, Ledds Road, ktorý bol postavený v roku 1908. S kapacitou 24 329 je to 39. najväčší štadión v Anglicku.

## História
Asi najsvetlejším okamihom histórie klubu je víťazstvo v FA Cupe (najstaršej klubovej súťaže) z roku 1922 a následné tri po sebe idúce tituly v najvyššej súťaži (19231926).

V roku 2017 sa „The Terriers“ stretli vo finále play-off EFL Championship s mužstvom Readingu. Zápas musel rozhodnúť penaltový rozstrel, ktorý zvládli futbalisti Huddersfieldu pomerom 4:3 a postúpili tak po 45-ročnej absencii do najvyššej súťaže. Momentálne (2023) opäť pôsobia v EFL Championship.

## Získané trofeje

* vľavo|bezrámu|40x40bodbezrámu|40x40bod **[[FA Premier League|Anglická liga]] (3x)**
** 1923/24, 1924/25, 1925/26
* 37x37bod **[[Pohár FA|FA Cup]]** **( 1× )**
** 1921/22
* 25x25bod **[[FA Community Shield|Community Shield]]** **( 1× )**
** 1922

## Referencie

## Zdroj

Kategória:Futbalové kluby založené v 1908
Kategória:Anglické futbalové kluby
Kategória:Víťazi Pohára FA
Kategória:Kluby FA Premier League
Lukáš Skovajsa

**Lukáš Skovajsa** (* 27. marec 1994, Trenčín) je slovenský profesionálny futbalista, ktorý hráva na poste obrancu v slovenskom klube AS Trenčín.

## Klubová kariéra
### AS Trenčín
Skovajsa vyrastal v akadémii AS Trenčín. Za A-tím debutoval 25. septembra 2012 v osemfinále Slovnaft Cupu proti MŠK Žilina, jeho tím prehral 1:3. V najvyššej slovenskej súťaži debutoval až 30. septembra 2014 pri výhre 3:1 nad Dukla Banská Bystrica. Svoj prvý gól za klub strelil v poslednom zápase sezóny 2014/15 proti ViOn Zlaté Moravce (výhra 3:1).

Je dvojnásobným slovenským majstrom s Trenčínom. Najvyššiu súťaž vyhral v sezónach 2014/15 a 2015/16. V sezóne 2015/16 sa okrem titulu v lige tešil aj zo zisku pohára.

V zime 2020 klub opustil po ôsmich rokoch.

### Dinamo Bukurešť
12. januára 2020 prestúpil do rumunského klubu Dinamo Bukurešť. V klube debutoval 1. februára pri víťazstve 2:0 nad Astra Giurgiu.

### Dynamo České Budějovice
Po polroku v Rumunsku prestúpil 10. augusta 2020 do Dynama České Budějovice, kde podpísal trojročnú zmluvu. V klube debutoval 23. augusta pri vysokej prehre 0:6 so Slaviou Praha. V prvej sezóne odohral 20 zápasov v lige v ktorých strelil aj jeden gól.

### Návrat do AS Trenčín
Dňa 3. júla 2023 oznámil AS Trenčín návrat Lukáša Skovajsu.

## Štatistiky

### Klubové
*K 13. júlu 2023*

;Poznámky
:**<sup>1</sup>** Liga majstrov UEFA
:**<sup>2</sup>** Európska liga UEFA
:**<sup>3</sup>** Play-off o Európsku ligu
:**<sup>4</sup>** Baráž o Fortuna Ligu

## Úspechy
**AS Trenčín**

* Fortuna liga: 2014/15, 2015/16
* Slovnaft Cup: 2015/16

## Referencie

## Externé odkazy
*Lukáš Skovajsa na transfermarkt.com

Kategória:Slovenskí futbalisti
Kategória:Hráči FK AS Trenčín
Kategória:Hráči Dinamo Bukurešť
Kategória:Hráči SK Dynamo České Budějovice
Kategória:Hráči Superliga României
Kategória:Hráči 1. českej futbalovej ligy
Kategória:Futbaloví obrancovia
Kategória:Osobnosti z Trenčína
Špecialisti (televízny seriál)

***Špecialisti*** (*Specialisté*) je český kriminálny seriál o štvorčlennom tíme policajných vyšetrovateľov zameriavajúcich sa najmä na vraždy. Tematicky nadväzuje na kriminálky *[[Policie Modrava]]* či *[[Kriminálka Anděl]]*. Prvá séria mala premiéru na stanici TV Nova 16. januára 2017.

Seriál obsahuje celkovo 10 sérií, pričom premiérové časti 10. série boli vysielané od januára 2024 na platforme Voyo a od februára na stanici TV Nova.

Na Slovensku seriál vysiela Markíza Krimi od 18. marca 2023.

## Produkcia
Natáčanie prvej série seriálu prebiehalo od 12. decembra 2016 do konca februára 2017. V relácií *Volejte Novu* bolo oznámené, že 2. séria tohto seriálu sa natáčala od marca 2017. *Špecialisti* tematicky čerpajú z nemeckých seriálov SOKO Leipzig a Kobra 11.

Tempo natáčania je veľmi rýchle; jeden diel – aj akčných scén – sa natočí za štyri a pol dňa. Epizódy sú prepísané z nemeckého seriálu SOKO Leipzig; hlavným scenáristom seriálu *Špecialisti* bol Dan Wlodarczyk (prvá až tretia séria), neskôr vystriedaný Michaelom L. Bínom.

## Série

## Referencie

## Externé odkazy
* 

Kategória:České kriminálne televízne seriály
Kategória:Televízne seriály z roku 2017
Glenmaggie

**Glenmaggie** je sídlo v štáte Viktória v Austrálii, ktoré sa nachádza na brehu jazera Glenmaggie v okrese Wellington. Pri sčítaní ľudu v roku 2021 malo Glenmaggie a jeho okolie 279 obyvateľov.

Pošta Glenmaggie bola otvorená 1. januára 1872 a zatvorená v roku 1986.

Jazero Glenmaggie je obľúbené pre vodné lyžovanie a člnkovanie. 14. marca 1942 sa RAAF lietadlo Wirraway zrútilo do jazera a pilot neprežil.

## Referencie

Kategória:Sídla vo Viktórii (Austrália)
Will a Grace

***Will a Grace*** () je americký televízny sitkom. V hlavných úlohách sa predstavil Eric McCormack ako Will, homosexuálnym právnik, a Debra Messing ako Grace Adler, priamočiara interiérová dizajnérka. Dej televízneho seriálu sa odohráva v New Yorku. Prvá epizóda bola odvysielaná na televíznej stanici NBC od 21. septembra 1998 do 18. mája 2006, celkovo bolo natočených osem sérii. Televízny seriál sa na obrazovky NBC vrátil 28. septembra 2017 a natrvalo seriál skončil 23. apríla 2020.

Televízny seriál *Will & Grace* bol jeden z najúspešnejších televíznych seriálov, kde boli medzi hlavnými protagonistami homosexuálne postavy.

## Postavy a obsadenie
* *Will Truman* – herec: Eric McCormack
* *Grace Adler* – herečka: Debra Messingová
* *Jack McFarland* – herec: Sean Hayes
* *Karen Walker* – herečka: Megan Mullally

### Ostatné postavy
* *Beverley Leslie* – herec: Leslie Jordan
* *Rosario Salazar* – herečka: Shelley Morrison
* *Leo Markus* – herec: Harry Connick Jr.
* *Estefan Gloria* – herec: Brian Jordan Alvarez
* *Marilyn Truman* – herečka: Blythe Dannerová
* *Vince D'Angelo* – herec: Bobby Cannavale
* *Rob* – herec: Tom Gallop
* *Bobbi Adler* – herečka: Debbie Reynoldsová
* *Lorraine Finster* – herečka: Minnie Driverová
* *Elliot* – herec: Michael Angarano
* *McCoy Whitman* – herec: Matt Bomer
* *Lois Whitley* – herečka: Suzanne Pleshettová

## Zdroj

Kategória:Sitkomy USA
Kategória:Televízne seriály z roku 1998
Bobby Cannavale

** Bobby Cannavale** (* 3. máj 1970, Union City, New Jersey, USA) je americký herec.

## Detstvo a mladosť
Robert Cannavale sa narodil 3. mája 1970 v Union City, v štáte New Jersey, kde aj vyrastal. Jeho otec je talianskeho pôvodu, jeho matka je Kubánka a v roku 1960 sa presťahovala do USA. Bol vychovaný v katolíckej viere a navštevoval aj katolícku školu. Prvú hereckú skúsenosť mal v divadle už ako osemročný. Jeho rodičia sa rozviedli, keď mal trinásť rokov.

## Kariéra
Cannavale započal svoju hereckú kariéru v divadle – bez hereckej školy, či kurzov. Na televíznych obrazovkách sa objavil v televíznom seriály *Tretia hliadka*.

V roku 2002 sa pripojil k hereckému obsadeniu televízneho seriálu *[[Ally McBeal]]*, kde sa objavil v posledných piatich epizódach, potom sa už natáčanie ukončilo.

V rokoch 2004 až 2006 mal opakujúcu sa hosťujúcu úlohu v televíznom seriály *[[Will a Grace]]* ako Vince D'Angelo, priateľ (a neskorší manžel) Willa Trumana (Eric McCormack), hlavnej postavy seriálu. Za túto úlohu získal Cannavale v roku 2005 cenu Primetime Emmy pre vynikajúceho hosťujúceho herca v komediálnom seriáli. Neskôr hosťoval aj v televíznom seriály *[[Sex v meste]]*, *Six Feet Under* či *[[Zákon a poriadok: Špeciálna jednotka]]*.

Cannavale sa venuje aj čítaniu rôznych kníh na audionahrávky. V roku 2008 získal nomináciu na cenu Tony za rolu Dennisa v divadelnej hre na Broadwayi. V roku 2011 získal cenu Drama Awards.

V rokoch 2008 až 2009 stvárnil detektíva v televíznom seriály *[[Odložený prípad]]*. V rokoch 2012 a 2013 hosťoval vo štvrtej a piatej sérii televízneho seriálu *Sestrička Jackie*. Za svoj herecký výkon v televíznom seriály bol dvakrát nominovaný na cenu Primetime Emmy za vynikajúceho hosťujúceho herca v komediálnom seriáli. V televíznom seriály *[[Boardwalk Empire]]* stvárnil psychopatického sicílskeho gangstra menom Gyp Rosetti, ktorý sa objavil v tretej sérii. Jeho výkon v televíznej sérii získal uznanie u televíznych kritikov a v roku 2013 získal svoju druhú cenu Primetime Emmy za vynikajúceho herca vo vedľajšej úlohe v dramatickom seriáli.

V roku 2013 hral po boku Cate Blanchett a Sally Hawkins vo filme *Jasmínine slzy*. O rok neskôr, hral spoločne s Rose Byrne a Jamiem Foxxom v muzikáli *Annie*. V roku 2021 sa pridal k hereckému obsadeniu ako Kate Beckinsale, Stanley Tucci a Susan Sarandon v akčnej komédii *Jolt*. V roku 2022 si zahral v televíznom seriály *[[Vidím vás]]*.

## Súkromný život
Cannavale bol rokoch 1994 až 2003 ženatý s herečkou a scenáristkou Jenny Lumet. S ňou má syna Jakea Cannavalea, ktorý sa tiež venuje herectvu. Od roku 2012 je jeho partnerkou austrálska herečka Rose Byrne, s ktorou má dve deti, narodené v rokoch 2016 a 2017.

## Iné projekty

## Externé odkazy
* 
* 

## Zdroj

Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Rozprávači audiokníh
Kategória:Osobnosti USA talianskeho pôvodu
Kategória:Osobnosti USA kubánskeho pôvodu
Kategória:Osobnosti z New Jersey
Chairémón z Atén

**Chairémón** () bol grécky tragický básnik v 4. storočí pred Kr.

Chairémón, tragický básnik, pôsobil v Aténach v polovici 4. storočia pred Kr. Niektoré názvy jeho diel sú známe len z niekoľkých fragmentov (napr. z papyrusových zvitkov), z jeho epigramov v gréckej antológii (Anthologia Graeca, VII, 469, 720, 721) a krátkeho záznamu v byzantskom lexikóne Suda. Podľa zachovaných zdrojov napísal tieto diela: *Alfesiboia, Kentauros, Dionysos, Ió, Minyai, Odysseus, Oineus, Achilleus Thersites, Thersitoktonos, Thyestes, Traumatias (neprávom obvinený muž)*. Viac ako polovicu z 39 fragmentov (spolu 75 riadkov) už nemožno priradiť k žiadnemu dielu; najdlhší fragment z diela *Oineus* obsahuje 17 veršov.

Aristoteles uvádza, že rád experimentoval, ako napr. v diele *Kentauros*, kde zmiešal všetky metriky veršov. Podľa Aristotela boli jeho tragédie vhodnejšie na čítanie (ἀναγνωστικός) ako na predstavenia. Používanie akrostichov, niektorých štylistických prostriedkov (ako napr. asonancie) sa naplno prejavilo až pri čítaní jeho diel.
 
Grécky originál verša od Chairémóna:
 

Pri preklade verša (správne zachytáva jambický meter) Cicero zmenil „dobré plánovanie“ na „múdrosť“ (verš je tak častejšie citovaný). Cicero „ohýba“ verš tak, aby vyhovoval jeho stoicizujúcemu argumentu, ktorý prirovnáva múdrosť k cnosti. Výsledkom je ostrejší protiklad, ktorý však skresľuje Chairémónovu myšlienku.

## Referencie a bibliografia

Kategória:Dramatici starovekého Grécka
Kategória:Básnici starovekého Grécka
Avion Express

[náhľad|Hlavné sídlo vo [Vilniuse]]
**Avion Express** je litovský poskytovateľ ACMI a leasingu lietadiel so sídlom vo Vilniuse. Spoločnosť je súčasťou Avia Solutions Group, globálnej leteckej obchodnej skupiny.

## História
Avion Express bol založený v roku 2005 pod názvom Nordic Solutions Air Services. V tom čase letecká spoločnosť prevádzkovala štyri nákladné a osobné lietadlá Saab 340. V roku 2008 bola spoločnosť premenovaná na Avion Express. V roku 2010 získala Avion Express francúzska investičná spoločnosť Eyjafjoll SAS, ktorú spolu s ďalšími investormi založili švajčiarski Avion Capital Partners.

Avion Express predstavil svoj prvý Airbus A320 v roku 2011, čo bolo prvé lietadlo Airbus registrované v Litve. V decembri pribudli do flotily ďalšie dva Airbus A320. V roku 2013 spoločnosť Avion Express úspešne ukončila audit prevádzkovej bezpečnosti IOSA a vďaka tomu získala registráciu IATA. Posledná nákladná loď Saab 340 bola zošrotovaná v marci 2013. Do leta 2014 letecká spoločnosť prevádzkovala flotilu 9 Airbus A320 a 2 Airbus A319. V tom istom roku Avion Express založil dcérsku spoločnosť Dominican Wings, nízkonákladovú leteckú spoločnosť so sídlom v Santo Domingu v Dominikánskej republike. V lete 2017 predstavil Avion Express do flotily spoločnosti lietadlá Airbus A321.

V júni 2017 Avion Express oznámil, že predal svoj 65% podiel v Dominican Wings prezidentovi spoločnosti Victorovi Pachecovi.

V roku 2019 spoločnosť Avion Express založila Avion Express Malta, dcérsku spoločnosť so sídlom na Malte. Spoločnosť začala svoju činnosť v máji toho istého roku.

V júni 2023 skupina prevádzkuje 36 lietadiel Airbus A320 a tri lietadlá A321.

## Referencie

## Externé odkazy
* Oficiálna stránka 

Kategória:Letecké spoločnosti Litvy
Kategória:Podniky založené v 2005